15 beseer toe taxi koedoe trefKoedoe (Foto: skeeze, Pixabay) Altesaam 15 persone is Vrydagoggend beseer nadat ŉ taxi ŉ koedoe op die N3 op Van Reenenspas in KwaZulu-Natal getref het. “Die taxi het naby die biltongwinkel onder in die pas gery toe ŉ koedoe oor die pad gehardloop het,” het Chris Botha, woordvoerder van Netcare 911, in ŉ verklaring gesê. “Altesaam 15 insittendes het beserings opgedoen, maar slegs twee persone het verdere behandeling benodig. Hulle is na ŉ hospitaal in Ladysmith geneem vir verdere behandeling.”